Επίλεξε το εικονίδιο πάνω δεξιά για να ανοίξεις - εκτυπώσεις το φύλλο εργασίας.

Επίλεξε το εικονίδιο για να συμβουλευτείς την οθόνη βοήθειας και να κατεβάσεις το αρχείο (.ggb).

# Οθόνη Βοήθειας

Μπορείτε να κατεβάσετε το αρχείο της εφαρμογής (.ggb) στον υπολογιστή σας από τον παρακάτω σύνδεσμο και να δημιουργήσετε με βάση αυτό ένα νέο τροποποιημένο αρχείο.

Κατέβασμα (.ggb)

Χρειάζεται να έχετε εγκατεστημένο στη υπολογιστή σας το Geogebra ή να τρέχετε την δικτυακή έκδοση.

# Καρτέλα Συντελεστών

# Φύλλο Εργασίας

Το θέμα

Εργάζεσαι σε ένα γραφείο που διοργανώνει εκδρομές σε όλο τον κόσμο. Ο προϊστάμενός σου σού ανέθεσε να ετοιμάσεις ένα πρόγραμμα για μια ημερήσια εκδρομή, με τις εξής προϋποθέσεις.
(1) Το κόστος του γραφείου καλύπτεται από τα πρώτα α άτομα, όταν το εισιτήριο συμμετοχής είναι ίσο με κ ευρώ. (2) Για κάθε νέο άτομο, το εισιτήριο συμμετοχής θα μειώνεται κατά t ευρώ. (3) Η εκδρομή θα πραγματοποιηθεί όταν συμμετέχουν τουλάχιστον 50 άτομα.

Το πρόβλημα

Να βρεις τη συνάρτηση του κέρδους και ακόμα, πόσα άτομα πρέπει να συμμετέχουν στην εκδρομή και με ποιό αρχικό εισητήριο, ώστε το γραφείο να έχει το μέγιστο κέρδος.

Πειράματα

(1) Αν το Αρχικό πλήθος είναι 50 άτομα, η αρχική τιμή κ=30 ευρώ και η έκπτωση t=0.2 ευρώ, να βρεις πόσα νέα άτομα πρέπει να προστεθούν, ώστε το γραφείο να έχει το μέγιστο κέρδος.
→ Βρες το μέγιστο κέρδος και επιβεβαίωσε αλγεβρικά την απάντησή σου.

→ Στο γραφείο λένε ότι η ιδανική περίπτωση είναι το Αρχικό πλήθος να είναι 100 άτομα και η έκπτωση 10 λεπτά του ευρώ. Έχουν δίκιο;

Οδηγίες

Στην παρακάτω εφαρμογή μπορείς να κάνεις τα εξής:

- Να ορίσεις το Αρχικό πλήθος των ατόμων α.
- Να ορίσεις την Αρχική τιμή κ του εισιτηρίου.
- Να ορίσεις την Έκπτωση t εξαιτίας των Νέων ατόμων.
- Να πληκτρολογήσεις τα Νέα άτομα καθώς και το κέρδος του γραφείο στον πίνακα τιμών.
- Να επιλέξεις τις εγγραφές του πίνακα και να δημιουργήσετε λίστα σημείων με το ανάλογο εργαλείο.